**SLOVENŠČINA, TOREK, 21. 4. 2020 – Niko Grafenauer: Kokosenzacija**

**NAVODILA ZA DELO:**

Spoznali boste šaljivo pesem Nika Grafenauerja z naslovom Kokosenzacija. Najdeš jo v delovnem učbeniku (rumeni Mlinček 3, 2. del) na strani 117.

1. Pozorno preberi besedilo pesmi. Ustno obnovi vsebino pesmi.
2. Pesem preberi še enkrat in v njej podčrtaj neznane besede.
3. Preberi SLOVAR neznanih besed, ki ti bo služil v pomoč pri lažji razlagi besedila:

**SENZACIJA:** velik dogodek (kokosenzacija - velik dogodek kokoši)

**PEGATKA:** kokoši podobna domača ptica z grahastim perjem.

**ŠČEPERI:** s postavljanjem perja v pokončen, štrleč položaj delati kaj bujno, košato: pav ščeperi rep.

**IZTEZA:** iztegovati (vrat).

**SVAJA:** prepir, spor.

**PO NEMARNEM:** storiti kaj iz nepazljivosti.

**SKALILA:** povzročiti, da se zmanjša občutek ugodnosti, npr. skaliti komu srečo, mirno življenje.

1. V zvezek z vmesno črto zapiši razlago besednih zvez:

Voditi koga za nos:

Ročno urediti stvar:

Zanetiti prepir:

Nalogi niso kos:

1. V zvezku z vmesno črto v **PETIH** povedih opiši Pedenjputko in jo ilustriraj.